Na posilnenie svojho zdravia ľudia využívajú viaceré postupy. Jedni športujú, iní sa snažia zdravo stravovať a ďalší hľadajú pomoc v lekárni. A čo naše rastlinky? Tie takúto starostlivosť nepotrebujú? Zvládnu nástrahy nepriaznivého počasia a chorôb aj bez našej pomoci? Bohužiaľ, dnešné moderné odrody už len ťažko. Preto im musíme občas trošku pomôcť a posilniť ich imunitu. Trebárs Lignohumátom.
Aj vy sa práve rozhodujete, čím skrášlite svoj balkón túto sezónu? Možno mi dáte za pravdu, že všelijaké muškáty sú síce osvedčená klasika, no občas malá zmena neuškodí. Ak si vyberiete exotickú Sundavillu, jej nápadné kvety vám budú závidieť všetky vaše susedky.
Slnečné svetlo chýba v zimnom období nielen nám ľuďom, ale aj rastlinám. A to aj napriek tomu, že im vyhradíme to najsvetlejšie miesto v byte. Na okennom parapete. Niektorým ani to nestačí. Nové výhonky sú často dlhé, tenké a s minimom lístkov. Asi najnáchylnejšie sú v tomto smere novovysadené priesady. A práve priesadám sa dá až prekvapivo jednoducho pomôcť.
Aj vy máte doma čínsku ružu, o ktorú sa roky staráte a doteraz neviete ako kvitne? Polievate ju, hnojíte a ona síce rastie, má dlhé konáre, množstvo zelených listov, ale žiadne kvety? Okrem dostatku priameho slnečného žiarenia jej možno chýba aj čosi iné. Radikálny rez.
Pred pár dňami som písala o tom, ako a kedy vysiať semienka rastlín, aby sa im dobre darilo. A aj o tom, že práve teraz, dva týždne po jedenástom januári, je na to ten správny čas. Keďže ja nie som tá, čo by niekomu radila a sama to nerobila, vysiala som minulý víkend prvé semienka.
Ak máte záhradku alebo aspoň balkón, určite chcete mať aj tento rok tie najkrajšie a najzdravšie sadeničky rastlín. Viem, nie každý má možnosť dopestovať si priesady sám. A nie každému sa chce s tým hrať. No ak túto možnosť máte, prekonajte svoju lenivosť a rozhodne sa do toho pusťte. Veď práve teraz v januári je na výsev ten správny čas.
Nie, nebojte sa, žiadny hrniec ani deku vám predať nechcem. Chcem sa len pochváliť, koho som stretla. Tento týždeň bol u nás jarmok. Ako si tak kráčam pomedzi stánky a hľadám, či by ma niečo zaujalo, zrazu začujem známy hlas. "Toho človeka poznám!" Vrátila som sa pár metrov naspäť a hovorím: "Vy ste pán Karas, však? Ja vás poznám z televízie!"
Dnes je ešte deň ovládaný znamením Váh. Toto znamenie ovplyvňuje obličky, močový mechúr a oblasť bokov.
Biela netkaná textília je mojím neodmysliteľným pomocníkom pri pestovaní a starostlivosti o rastlinky. A to izbové aj balkónové. Je ľahká, vzdušná, ale zároveň účinná.